**8. b**

Lepo pozdravljeni!

Ker verjamem, da ste šolanja na daljavo že malo siti, hkrati pa ste mi mnogi poslali rešitve kviza, sem vam pripravila križanko, s pomočjo katere boste ugotovili, kaj je naslov naslednje obravnavane pesmi.

Ker pa smo tudi že v maju, upam, da boste znali samostojno odgovoriti na zastavljena vprašanja na učnem listu. Opozorilo: pesem sodi med obvezno obravnavana dela v 8. razredu.

* V zvezek na umetnostno stran si napišite naslov pesmi in njenega avtorja. Prepis križanke ni potreben.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1 |  |  |  |  |  |  |  |  |
| 2 |  |  |  |  |  |  |  |  |
| 3 |  |  |  |  |  |  |  |  |
| 4 |  |  |  |  |  |  |  |  |
| 5 |  |  |  |  |  |  |  |  |
| 6 |  |  |  |  |  |  |  |  |
| 7 |  |  |  |  |  |  |  |  |
| 8 |  |  |  |  |  |  |  |  |
| 9 |  |  |  |  |  |  |  |  |

1. Zapiši naslov obravnavane slike (kot pripovedne vrste) avtorja Ivana Tavčarja.

2. Zapiši priimek avtorja prve slovenske komedije.

3. Zapiši priimek prvega znanega slovenskega pesnika.

4. Zapiši priimek ruskega pisatelja, čigar odlomek iz črtice smo brali pred kratkim.

5. Kako so imenovali domišljavo grajsko lepotico iz prebrane pesmi, ki je ukazala svojemu ženinu, naj gre v boj čisto do Bosne? (Prva beseda.)

6. Zapiši priimek avtorja romance iz prejšnjega vprašanja.

7. Zapiši priimek pesnika – v času dela na daljavo smo (ste) brali njegovo sodobnejšo balado; samostojno ste morali odgovoriti na številna vprašanja.

8. Brali smo balado Galjot, ki ni avtorska (umetna), ampak …? Zapiši »avtorja«.

9. Zapiši priimek avtorja, čigar obravnavana slika (kot pripovedna vrsta) je eno od treh obvezno obravnavanih besedil v 8. razredu.

Je šlo? V zvezek na umetnostni strani torej ob zapisan naslov in avtorja prepišite še stran, kjer je pesem objavljena.

Pesem počasi natančno preberite. Avtorja že poznate, iz nižjih razredov po *Pedenjpedu in Stari Ljubljani*; v 6. razredu smo brali njegova *Ušesa*.

Zapis v zvezku:

Niko Grafenauer je eden najbolj znanih sodobnih slovenskih mladinskih pesnikov.

Preberite si najprej *Potujmo v svet književnosti* ter nato vprašanja/ komentarje pri *Raziskujmo besedilo*. Nato se lotite nalog s priloženega učnega lista. Prosim vas, da si vprašanja natančno preberete in šele nato na njih odgovorite; rešitve mi pošljite.

* Za sprostitev si v DZ poglejmo še ekonomsko propagando, reklamno besedilo. Preberite si besedili na str. 110 in 111 ter rešite nalogi na str. 111 in 4. nalogo na str. 112. Tokrat rešitev ne bom priložila, ker se mi delo ne zdi težko. Naprej pa naslednji teden …

*Želim vam uspešno in ne preveč težko delo in vas lepo pozdravljam,*

*ga. Mojca*

*Za odvisnike še vedno velja, da lahko pišete za dodatne naloge. Nekateri med vami jih pridno rešujejo. Več znaš, več veljaš!*

*Če želite za odvisnike še razlago vrstnika, si poglejte (popravljanje las ne sodi v razlago ☺; o jeziku pa bomo lahko več rekli prihodnje leto pri retoriki. Pazite: Pri vzročnem odvisniku je čemu napačna vprašalnica, saj je to vprašalnica za namerni odvisnik. Vprašalnica pri namernem odvisniku je: S katerim namenom (ne kakšnim).*

<https://www.youtube.com/watch?v=LItSSporG28> *?*

<https://www.youtube.com/watch?v=q_zhlIp35gc>

<https://www.youtube.com/watch?v=GbWxSTrQc9U>

<https://www.youtube.com/watch?v=Tn78N4Pco90>

<https://youtu.be/tkNPu0KGkXw>

<https://youtu.be/FWaRAI-b67I>

<https://youtu.be/RA-B5JOIFMQ>

*REŠITEV KRIŽANKE*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | T | R | Ž |  | A | Č | A | N |  |
|  |  | L | I |  | N | H | A | R | T |
|  |  |  | V |  | O | D | N | I | K |
|  | T | O | L |  | S | T | O | J |  |
| T | U | R | J |  | A | Š | K | A |  |
|  | P | R | E |  | Š | E | R | E | N |
|  | M | E | N |  | A | R | T |  |  |
|  |  | L | J |  | U | D | S | K | A |
|  |  | K | E |  | R | S | N | I | K |

*UČNI LIST* **NIKO GRAFENAUER: ŽIVLJENJE**

***1. Katera tematika je upesnjena v pesmi? (O čem govori delo?)***

Ljubezenska./Bivanjska./Domovinska./Socialna.

***2. Kaj je v 1. kitici povedano dvakrat? Poved dopolni z besedo ali besedno******zvezo****.* Življenje je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***3. O kateri značilnosti življenja pesem ne govori?***

O nenehni dejavnosti./O spremenljivosti razpoloženja./O strahu pred smrtjo./O minljivosti življenja.

***4. Kateri od v prejšnji nalogi ponujenih odgovorov ustreza sporočilu 2. kitice? Prepiši ga.***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***5. Kaj v pesmi pomeni, da je življenje najlepše, če »do poslednjega hipa z visokim plamenom gori«?***

 a) Najlepše je, če verjamemo v večno mladost.

 b) Najlepše je, če živimo sami.

 c) Najlepše je, če se življenja nič ne bojimo.

 č) Najlepše je, če živimo polno do konca življenja.

***6. V 3. kitici pesnik zapiše/izrazi nasprotje (antitezo). Med katerima dvema stvarema?***

Veseljem in žalostjo./Aktivnostjo in pasivnostjo./Trajnostjo in minljivostjo. /Varnostjo in nevarnostjo.

***7. S svojimi besedami v eni povedi razloži, kaj pomeni, da življenje »najlepše je, ko se razsipa z žarom na vse strani«.***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***8. Katera od naslednjih trditev o pesmi je pravilna?***

 a) V vseh kiticah najdemo primero/komparacijo.

 b) V vseh kiticah se število stavkov razlikuje od števila verzov.

 c) V vseh kiticah se pojavlja nasprotje/antiteza.

 č) V vseh kiticah se pojavi oklepajoča rima.

***9. Česa v pesmi ni?***

Verzne in kitične urejenosti./Stalne besedne zveze oz. frazema./ Poosebitve in primere./Nagovora. *(S pomočjo priročnika ponovi literarnovedne pojme.)*

***10. Kaj v pesmi pomeni stalna besedna zveza dan na dan?***

Ves dan./Od jutra do jutra./Kar naprej./Kdaj pa kdaj.

***11. Dopolni.***

Pesem vsebuje \_\_\_\_\_ kitic, ki imajo po \_\_\_\_ verze. Tako kitico imenujemo \_\_\_\_\_\_\_\_\_\_\_\_\_\_\_\_\_\_\_\_\_.

V prvi kitici označi rimo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ in jo poimenuj.

\_\_\_\_\_\_\_\_\_\_\_\_\_\_\_\_\_\_\_\_\_\_

***12. Primere pesniških sredstev poveži s pravilnimi poimenovanji.***

 Življenje tako živi … stalno reklo

 življenje kot pesek med prsti polzi okrasni pridevek

 življenje visi na nitki poosebitev

 visoki (plamen) primera

***13. Ugotovi, ali je pesem lirska ali epska. Utemelji svoje mnenje.***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***14. Iz pesmi izpiši primer zamenjanega besednega reda/inverzije.***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***15. Označi, kateri kitici ustreza posamezno sporočilo.***

1. kitica 2. kitica 3. kitica 4. kitica

|  |  |  |  |  |
| --- | --- | --- | --- | --- |
| Življenje je najlepše, če ga živimo polno, v sreči in zadovoljstvu. |  |  |  |  |
| Dnevi življenja hitro tečejo, se iztekajo. |  |  |  |  |
| V življenju se vedno nekaj dogaja. |  |  |  |  |
| V življenju ljudje doživljamo vesele in žalostne trenutke. |  |  |  |  |

***16. V do 6 povedih primerjaj Grafenauerjevo pesem Življenje in Aškerčevo Čaša nesmrtnosti glede zvrsti, tematike, vrste pesmi (lirska/epska), sporočila. Pripiši, katera ti je bolj všeč, in utemelji svoje mnenje.***